Dorte: Jamen det er fint DU har den holdning, men derfor kan du ikke lægge det ud som om muskelhunde ALTID gør mere skade end en almindelig hund... Når det ikke er tilfældet... Vi har alle vores meninger, men man skal ikke skyde med spredehagl fordi man selv ikke kan lide disse hunde 
Det eneste sted jeg kan se et forbud ville hjælpe, er hvis man forbød Amstaff's.. Så kunne man nemlig ikke gemme en Pitbull i DK.. Men det er jo lige nu og her vi har problemer, og et forbud er først effektivt, når samtlige af de hunde, der forbydes er døde af alderdom dvs omkring 12-15 år.. Det kunne være gavnligt om man lukkede for import af hunde uden FCI tavle, så man slap for alle de østlandske hunde af "ukendt" herkomst med afskårne ører.. 2 fluer med 1 smæk.. Dernæst kunne det hjælpe hvis ALLE kamp og "muskel" hundeejere ville sætte sig ind i racen, og sørge for at hundene for ALT i verden ikke kunne komme til at overfalde uskyldige eller sågar provokerende dyr og mennesker.. Men det er dælme sørgeligt at på trods af man selv elsker racerne, er begyndt at overveje et forbud, fordi der er SÅ mange andre klaphatte udstyret med disse ellers dejlige hunde.. Men det kan ikke være rigtigt at man skal være bange for sig selv og sine, når man går tur..
Tankevækkende artikel Specielt dette citat, taget derfra: "Jeg tror også, at det hænger sammen med, at politiet reagerer hurtigere på hundeoverfald, hvis det er en såkaldt muskelhund, der står bag. Jeg har før haft flere sager, hvor hunde - der ikke er muskelhunde - har bidt både to og tre gange, før vi bliver involveret, fortæller hun."
Jeg som troede det var forbudt at kopierer egne indlæg i flere tråde. Damen tror kun - hmm - det er lidt af en beskyldning mod politiet. Måske damen skulle vide før hun fremsætter sådanne påstande, hvis hun er citeret korrekt.
Sagde du karelsk bjørnehund? May I introduce... Imens vi gik og troede, at alt var fryd og gammen... gik de rundt derude imellem os og lod som om de var ganske normale hunde. De skjulte deres bloddryppende horrorkæber bag buttede snuder og ventede på den dag et lovforslag skulle fjerne den kedelige muskelhund, så de endelig kunne træde i karakter og vise deres sande drææææææberinstinkt.. Gad vide, hvorfor vi endnu ikke har læst om dem i medierne? Nogen må da være blevet bidt? Pokkers... 
hvor bliver det fantastisk hvis det forbud går igennem:)
fuldstændig målløs over argumentet at der ikke skal lovgives om dette fordi politiet ikke har ressourcer til at gøre noget ved det. Skal vi så fuldstændigt ophæve lov og ret fordi politiet ikke har ressourcer nok? Det er da stadig ulovligt at køre for stærkt selvom alle ikke bliver stoppede når de gør det. Der findes altså mange mennesker der overholder lovene selvom de ikke har politiet til at stå og kigge på alt hvad de gør. Virkelig foruroligende at det er folks holdning, samtidig med at det er disse mennesker der beskæftiger sig med farlige hunderacer. Jeg synes alle jer der skriver om at jeres muskelhunde er ihh og åhh så søde skulle sætte jer ned og rent faktisk læse eksperternes udtalelser om disse hunde og hvad de oprindeligt er avlet til. Så ville i nok også opdage at argumentet om at det er ejernes skyld slet slet ikke holder. De er altså avlet til at dræbe og til at holde fast, så alle jer søde familier der har dem og opdrager dem godt i går stadig rundt med en potientiel dræber. Hundende de er jo ihh og åhh så søde lige indtil den dag de ikke er det længere! Og gravhunde eller D/S de laver altså bare ikke lige så meget skade når de bider, men derfor ville jeg da stadig forvente at de ville blive aflivet hvis de gjorde det, ligesom min egen ville blive hvis hun bed. I min verden kan man aldrig stole 100% på et dyr, netop fordi det er et dyr der handler instinktivt sommetider (ligesom man for øvrigt heller ikke altid kan stole på mennesker jo).
Jamen vær du da bare målløs  Hvor læser du, at der blir sagt at al lov og orden ophøres fordi politiet ikke har ressourcer nok? Det har jeg ALDRIG sagt, og ser heller ikke andre sige det! Tværtimod siger jeg at: - Hvad skal flere regler nytte, når vi allerede har regler og forbud, som tydeligvis IKKE har hjulpet? - Hvordan skal politiet få ressourcer til at ta' sig af flere forbud og regler, når de ikke engang kan ta' sig af de forbud og regler vi har nu? - Tror du ikke at hvis nu politiet fik flere ressourcer til at ta' sig af fx ulovlige hund, gribe ind når folk ringer om aggressive hunde (uanset race!) og kunne ta' disse ting mere seriøst, at der så ville ske en ændring på problemet? Derudover, så synes jeg da en fx Dansk/Svensk kan gøre rigeligt skade, hvis sådan en lille hund, kan sørge for at en stor hest blir aflivet. Og mht dette: "Virkelig foruroligende at det er folks holdning, samtidig med at det er disse mennesker der beskæftiger sig med farlige hunderacer." Det var dælme noget af en konstatering. - Jeg er imod forbud, og jeg tror ikke på flere regler og forbud hjælper lige nu, så længe politiet ikke får ressourcer til at gøre noget ved de regler og forbud vi allerede har! Hvorfor gør den holdning mig pludselig til en foruroligende ejer af en "farlig" hunderace? Du siger racerne er opdrættet til at slå ihjel, - HVILKE racer snakker vi så om? Mig bekendt er pit bullen opdrættet til at slå ihjel, - og den er ulovlig i Danmark. - Hvilke racer snakker vi så om? Jeg ved godt det er en debat man aldrig bliver enige om, men derfor søger jeg bare stadig svar på nogle ting som, ihvertfald for mig, er ret relevante for den her debat. At du så vælger at drage konklusioner om folks hundehold ud fra det, må jo så være op til dig selv. Jeg kan godt forstå folk er bange med alle de overfald der er pt. - men hvad jeg ikke forstår er hvorfor man så vælger at melde sig ind i massehysteriet og hetzen medierne har startet?! - Hvorfor ikke kigge lidt mere på det, og sige at i stedet for at give racerne skylden, skulle man måske kigge på ejerne. Jeg tror ikke vi løser noget som helst ved at forbyde flere racer. Resultatet ville blive at vi får nye racer til landet, som kan gøre mere skade end dem vi ser nu. Derudover, som det er nu, hvordan er det så lige at folk skal socialisere, træne osv. med deres såkaldte muskelhunde, når de bliver udelukket fra ca. alt? - Så skaber vi da også virkelig problemer for os selv når vi udelukker folk fra træning og andet! Så tror jeg også en del af alt det her skyldes megen uvidenhed, - og før nogen drager underlige konklusioner, så nej det er ikke møntet på nogen bestemte. - Men man kan jo se hvordan alle mulige racer pludselig blir til "kamphunde", selv ved andre hundeejere, - og hvis der blir sendt forkert information ud i medierne om hvilke hunde der er ulovlige, og der er egentligt ikke rigtig nogen som kan komme på en egentligt defination af en muskelhund, jamen så tro pokker folk blir bange, for så aner de jo ikke hvilke hunde det er de skal være bange for! Hvor er vi så? Så står vi måske pludselig med et nyt problem som hedder at nærmest ingen tør gå ud i offentligheden med deres hunde, lille som stor, og så har vi en flok understimulerede usocialiserede hunde, som også kan gøre skade. Det blev en længere smøre, igen. Men jeg prøver bare virkelig ihærdigt på at finde nogle former for svar på de spørgsmål jeg har til alt det her, - for jeg da ikke blind! Jeg kan da godt se vi har et problem, og det da tydeligt at det lige pt. er visse racer som er oppe. - Men som jeg ser på det, så er det lige nu amstaffen og ambullen (Og hvor mange af de amstaffere er så helt eller delvist ulovlige pit bulls?!), tidligere var det schæferen og rottweileren, - hvilke racer blir det så næste gang?! Problemet går jo ikke væk af at forbyde nogle racer, - de inkompetente ejere vil stadig være her, og de skal nok finde en ny hund som de kan gå ud og være sej med. Det er jo tydeligt at de ejere, som i de fleste tilfælde står bag de hunde, ikke er kompetente til at eje sådan en race, og ofte slet ikke en hund. - Som andre siger, gør straffen højere, og giv politiet ressourcer til at ta' sig af sagerne, så kan det være folk får respekt for de love der allerede er. Sæt visse regler på de hunde, - kun DKK amstaffs m.v. som skal være mentaltestet før de overhovedet må avles på. - Og lav en regel for prissætningen, så den hverken blir usandsynligt lav, eller høj.
Igen så synes jeg folk skulle læse om hvad kamphunde egentligt er, så kan det også være i bliver klogere om hvad der betegnes som kamphunde.. Det er af gode grunde ikke mig der har defineret det 
faktisk denne her jeg tænkte på.. Meget interessant læsning synes jeg!
Selvfølgelig skal der lovgives vedr. hold af disse hunde. Det kan være som jeg foreslår i min skrivelse længere oppe, eller måske helt andre tiltag der skal til. Men når nu de står frem fra DKK og fortæller, at kun 2 af de implicerede hunde i de forfærdelige bidulykker har været med DKK stambog, så viser det altså mig at man skal ind andre steder og lave forbud. F.eks forbud mod import af dårlige hunde og alle mulige tvivlsomme blandinger. Har f.eks bidt mærke i at mange er begyndt at blande Rottweilere med forskellige muskelhunde. Nu ved jeg ikke hvor meget du har fulgt med i medierne, men det er faktisk ikke sjældent at folk som f.eks har haft indbrud må vente uendeligt længe på politiet, og flere gange er de slet ikke dukket op. Sager om dyremishandling bliver der ikke fulgt op på osv. Derfor mener jeg, at politiet ikke har resourcer til at varetage sådan en opgave også. Pittbull har jo været forbudt i rigtig mange år, og den kommer i stort tal ind over vores grænser under navnet Amstaff. Og ja til trods for at jeg er ejer af en Amstaff, så overholder jeg landets love, også selvom politiet ikke holder øje med mig. Har samtidig også et job der kræver en pletfri straffeattest. Registrering tror jeg på er vejen frem. Og så skrappere regler for avl af muskelhunde. Nu ved jeg ikke hvilke eksperter du henviser til? Der er jo også nogle eksperter der siger, at man igennem 4 generationer kan fraavle uheldige gener. Såsom aggresiv adfærd osv. Konklusionen fra DKK taler her sit tydelige sprog, nemlig at det ikke er de sunde mentaltestede hunde der laver skaderne. Ergo er der noget om snakken. Ville egentlig også gerne vide, om du nogensinde har stiftet bekendtskab med sunde og racetypiske (ikke import og blandingerne) muskelhunde, eller om du er fanget af "stemningen" at alle muskelhunde er potientelle "dræbermaskiner" Ellers skulle du være velkommen til at komme forbi og hilse på min, hvis du tør! Det eneste jeg vil give dig ret i, er din udtalelse om, at man aldrig skal stole 100% på et dyr. Det har jeg aldrig gjort, og det er nok derfor at ingen af mine hunde nogensinde har gjort skade på hverken mennesker eller dyr. Men ville egentlig også gerne have et svar på følgende, lad os nu forestille os, at alle muskelhunde blev forbudt ved lov. Og det utrolige skete, at der lige pludselig ikke kunne opdrives flere i DK, samt import af disse hunde også var forbudt. Tror du så ikke, at Brian og Mohammad blot ville anskaffe sig andre racer, som de kunne mishandle og give anabolske steoider. Lad os antage at de anskaffede sig en Rottweiler, kunne du forestille dig en sådan mishandlet og "på stoffer" Det var ikke en hund som jeg ville bryde mig om at møde. Nu skal dette ikke opfattes som noget negativt vedr. Rottweilere, for syntes det er en lækker hund, og har selv haft en, men måske netop af den grund ved jeg hvor stærk den er, både bid- og muskelmæssigt. Og kommer sådan en ud af kontrol bliver den rigtig farlig. Men den bliver vel så den næste race som skal forbydes eller hvad?
Nu er det jo så ikke sikkert at alle husker den lovpligtige ansvarsforsikring. Men forsikringsselskaberne burde kræve en højere sum for alle hunde,men med mulighed for rabat/bonus når man går til hundetræning hos anerkendte klubber. (jeg går ikke til træning med mine to hunde,men de kunne godt trænge til det) Jeg tror et forbud vil reducere antallet af muskelhunde,men som med alle andre love,vil der også her være overtrædere. Det svære vil jo nok være at få beskrevet hvad der er muskelhunde,incl. diverse blandinger. Tine
Vidste I, at Jeres udskældte Amstaff, er en flittigt benyttet redningshund i USA? Tankevækkende....
Jeg kan sagtens se problematikken i at når det kan være svært at lovgive når der er tale om blandingshunde, men mange af disse hunde er dog så karakteristiske i type f.eks. at man ikke er i tvivl om hvilken racer der evt. er indblandet. Min er en blanding af samojede, labrador og østsibirisk laika og når du ser på hende er du jo f.eks overhovedet ikke i tvivl om at hun er en spidshund. Labradoren slår meget lidt igennem udseendemæssigt, men til gengæld heller ikke adfærdsmæssigt. Hunn er typisk spidshund på både temperament og udseende til trods for at hun er en blanding. Derfor hvis man talte om forbud mod spidshunde ville hun da formentligt ryge med! Hvis du forstår hvor jeg vil hen? Desuden vil et forbud mod de renracede jo formentligt også betyde en nedgang i blandinger, eftersom man jo lige som skal have noget at blande med. Mht indbrud og at folk må vente længe, så er det altså alligevel fortsat ulovligt at lave indbrud! Og jeg begynder da ikke at lave indbrud fordi jeg ved politiet formentligt ikke opdager det var mig! Lad os lige holde fast i at der rent faktisk stadig er rigtigt rigtigt mange mennesker der retter sig efter love og forbud uanset om der er politiressourcer eller ej, men simpelthen udfra en tro på at vi skal følge de love og regler der er! Vil fortsat holde fast i at det er en underlig logik ikke at ville lovgive fordi politiet ikke kan gøre noget.. Selvfølgelig kan man fraavle uheldige gener, men der er jo altså stadig desværre en statistik der taler for at disse hunde har det instinkt i sig som siger angreb en gang imellem! Jeg kender flere på tæt hold med muskelhunde. Bl.a. min mors gamle chef som fra en fuldstætndig upåfaldende hund pludselig bliver angrebet på en gåtur på stranden af sin egen hund. Der var den lige blevet 13 måneder og ingen kan forklare hvorfor! Er helt sikker på at den ikke var fyldt med anabolske steroider eller banket for at få dette frem, min mors gamle chef var den sødeste feminine dame man kunne finde. Heldigvis skete der ikke noget med hende da hun kunne holde den fra sig med en kæp. men hun kørte da også lige direkte til dyrelægen. Jeg har også en veninde der har to som indtil videre er nogle søde hunde. Hun er dagplejemor så det håber jeg da inderligt de bliver vved med at være! Så tak for invitationen, men jeg er egentligt ikke i tvivl om at du har nogle søde hunde og at de sikkert ikke ville røre mig når du er der. Statistikken taler jo også for at folk bliver angrebet når ejeren ikke er der! Mit problem i forhold til disse hunde er ikke fordi jeg rider emd på bølgen fra medierne, men jeg er da reelt bange for at miste min egen hund som vejer 12 kg og som ikke ville kunne gøre noger, hvis den blev angrebet da jeg bor i en storby, hvor der er rigtigt man af disse hunde! Jeg er altså lige så glad for min hund som du er for din, så derfor synes jeg da at min har mindst lige så meget ret til at leve og leve i fred som alle andre har. En anden ting er at jeg fortsat ikke forstår HVORFOR folk vælger kamp/muskelhunde, når der findes så mange andre fantastiske hunde? Er det håbet om at leve livet på kanten? Eller er det en trodshandling eller hvad er det? Hvorfor er det så vigtigt at kunne beholde disse racer? Når jeg ikke har min længere kan jeg jo ikke få en hund nøjagtigt som hende alligevel, men derfor får jeg da sikkert en anden hund som jeg bliver meget glad for, så er det ikke bare lidt en principsag at man absolut vil have en kamphund? Mht Brian og Mohammed og deres anskaffelse af hund, så har Brian og Moammed jo ligesom haft rottweilere før, der har man ikke valgt at forbyde det, hvilket formentligt skyldes det ikke har været så stort et problem? Og så er det da lige en interessant tanke hvorfor Brian og Mohammed gik over til kamphunde i stedet? Det gjorde de jo netop på grund af det temperament som kamphundeelskere påstår at kamphunde slet ikke har.. Synes ikke at at Brian og Moammed bare anskaffer sig en anden hund at fylde med anabolske steorider skulle være en årsag til ikke at forbyde kamphunde. Igen er det denne der lidt underlige logik med at tænke at vi finder os i det fordi vi kan alligevel ikke gøre noget ved det..
Stamtavle eller ej - de bider da lige meget. I Danmark er der ca. 20.000 af disse hunde og ca. 2000 af dem har tavle. Regn selv på %erne. Flere af de hundeejere der har hunde, som har bidt, der har stået frem i medierne, har i mine øjne ikke været "Brian" typer. - Og det har faktisk gjort mig rigtig forskrækket.
Nej men man kan også være en inkompetent ejer hvis du stadig med sådan en psykisk stærk hund, og behandler den som er lille pussenussebarn! - Der er faktisk også utroligt mange chihuahua'er derude med et skrækkeligt temperament, fordi mange af de unge piger som køber dem som et tilbehør til deres outfit, glemmer at det er en HUND med HUNDE behov. En amstaff er fx en TERRIER, og de skal altså ikke behandles som små børn, så kan det også hurtigt gå galt. Så der kan problemet jo kort og godt være opdragelsen som svigter på den ene eller den anden måde. Idéen om højere forsikring på fx amstaff er faktisk god. - En kombination af at kun DKK/FCI tilladte amstaffer er tilladte, og kun hvis de har bestået mentaltesten, kunne være med til at folk automatisk forsikrer hunden, og så ligesom når man er ung og har bilforsikring, så er den lidt højere ved visse andre racer. Det kunne være en god kombination til at det generelt vil være lidt dyrere at ha' de attraktive racer, og derfor måske ville frasortere nogle ejere som så synes det bliver for dyrt. Men igen er vi så tilbage ved, at der skal jo være nogen som sørger for at de regler bliver overholdt! Det er jo ikke en undskyldning for at begå kriminalitet at politiet ikke har ressourcer, - jeg kunne da ikke drømme om at overtræde loven af den grund. - Men jeg jo ikke dum, der ER da sindssygt mange som overtræder loven alligevel. Hvis folk anskaffer sig en pit bull, og de kan skilte med det offentligt nærmest, uden der sker noget - hvad hjælper nye regler og forbud så? - Det da fint der åbenbart er mange som gladeligt vil ringe til politiet, fint flot godt! MEN, det ER der faktisk allerede nogen som gør med pit bull'en i dag, og de får svaret, der er ikke ressourcer til at ta' sig af det, i de fleste tilfælde. - Det bliver da ikke anderledes af at der kommer flere regler og flere som ringer ind? Jeg tror på vi kunne komme en del problemer til livs, hvis der kom lidt mere fokus på at politiet mangler ressourcer, - ikke kun hundeproblemerne.